***Отговор на въпрос от Румен Георгиев – народен представител от ПГ на БСП за България относно приоритетните задачи на българската агенция по безопасност на храните в областта на здравеопазването и хуманното отношение към животните в България***

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА НАРОДНИ ПРЕДСТАВИТЕЛИ,**

**УВАЖАЕМИГОСПОДИН ГЕОРГИЕВ,**

Отново искам да подчертая, че абсолютно е спазено законодателството при издаването на заповеди. Много ясно в закона е дадено разграничението кога министъра на земеделието съвместно с министъра на вътрешните работи подписва, кога се издават конкретни индивидуални заповеди от изпълнителния директор на агенцията по храните. Подробно разписване на тези нормативни изисквания сме качили на страницата още в момента, в който от Вас, от Ваша страна беше поставен този въпрос. Така че по този начин е работено през последните години и по тези едни болести, които са от този характер. Затова според мен отново не бива да се създават внушения по тази тема. Доколкото знам Вие имате нещо предвид, изпратили сте сигнал, но нека да се провери. Некоректно се повтаря нещо, което не е вярно, смятам че не е коректно, най-малкото.

Българската агенция по безопасност на храните изпълнява Национална програма за профилактика, надзор, контрол и ликвидиране на болестите по животните и зоонозите в България 2016 – 2018 г.,одобрена с Решение № 320 от 2016 г. на Министерски съвет. Част от тази програма включва и предпазни мерки срещу някои транс-гранични болести по животните такива са:

* ШАП;
* Чума по дребните преживни животни;
* Шарка по овцете и козите;
* Заразен нодуларендерматит;
* Син език;
* и т.н.

Изпълнението на програмата се осъществява чрез извършване на клинични прегледи,серологичнии вирусологичниизследвания, като основната цел е **своевременното и ранното им откриване**. Клиничните прегледи се извършват от официални ветеринарни лекарипоне веднъж месечно в южните гранични административни области на страната (Бургас, Ямбол, Хасково, Кърджали, Смолян, Благоевград). По време на клиничните прегледи се вземат кръвни проби от дребните преживни животни за откриване на антитела срещу вируса на шапа и чумата по дребните преживни животни. Извършваният от Българска агенция по безопасност на хранитедо м. май 2018 г. надзор по линия на програмата за трансграничните заболявания показва, че заболяването чума по дребните преживни животни не е било налично в страната – тоест няма установени антитела при извършените лабораторни анализи. През м. юни тази година за пръв път в България и Европейския съюз са потвърдени (огнища на) болестта Чума по дребните преживни животни в непосредствена близост до Турската граница.

Не цитирам огнищата, защото многократно сме ги повтаряли.

Огнищата са установени от Националния диагностичен научноизследователски ветеринарномедицински институт и в последствие (първото) е потвърдено от Референтната лаборатория на ЕС за Чума по дребните преживни животни– СИРАД във Франция на 23 юни. За другите 3 от селищата или общо за 4 имаме потвърждение на френската лаборатория.

Все още не е абсолютно установен източника на инфекцията, но продължават самите проучвания. Предстои да се направи филогенетичен анализ на причинителя, който ще хвърли по-голяма светлина по въпроса. Налице е неспазване на мерките за биосигурност в животновъдните обекти от страна на собствениците. Българска агенция по безопасност на храните незабавно предприе необходимите законови мерки за ограничаване и ликвидиране на болестта. Мерките са наложени със заповед на изпълнителния директор на Агенцията и те включват умъртвяване на животни, забрани за придвижване на хора, животни, суровини и храни от животински произход, фуражни суровини, комбинирани фуражи и т.н., (чрез които може да бъде пренесен причинителя).

Политиката на ЕС не предвижда извършване на профилактична ваксинация за особено опасните вирусни заболявания по животните, каквото е и Чумата по дребните преживни животни. Обяснявал съм го в предни изказвания за живата ваксина, която се бие по специален ред и т.н. - много дълга е темата.

Наложените от БАБХ мерки по отношение на заболяването целят ограничаване и ликвидиране на заболяването в засегнатите региони, чрез засилен надзор за ранно откриване и унищожаване на инфектираните животни и предпазване на останалата част от страната от разпространение на заболяването.

**БЛАГОДАРЯ ЗА ВНИМАНИЕТО!**